Rikunarita-ORG/Wikinium huggingface dataset:
# Charlie Parker

Charlie Parker
**Charles Parker, Jr.** (29. august 1920 – 12. mart 1955) bio je američki džez saksofonist i kompozitor.

Parker se smatra jednim od najbitnijih džez muzičara s imenima kao što su Louis Armstrong i Duke Ellington. Parker je dobio nadimak "Yardbird" rano u svojoj karijeri, a skraćenica "Bird" ostala je do kraja njegovog života, inspirišući neke od njegovih kompozicija kao što su "Birdfeathers", "Yardbird Suite" i "Ornithology".

Parker je imao jednu od glavnih uloga u razvijanju bebopa, forme džez muzike okarakterizirane brzim tempom, virtuoznim tehnikama i improvizaciji baziranoj na harmonijskog strukturi. Parkerov inovativni pristup melodiji, ritmu i harmoniji imao je veliki utjecaj na njegove savremenike. Nekoliko Parkerovih pjesama postalo je standardima džez muzike, uključujući "Billie's Bounce", "Anthropology", "Ornithology" i "Confirmation". Njegova bezvremena blues improvizacija "Parker's Mood" predstavlja jednu od duboko najpoštovanijih pjesama u historiji džeza. Parker je spajao džez s drugim muzičkim stilovima, od klasične do latino muzike, praveći put koji su ostali kasnije pratili.

Parker je bio ikona moderne subkulture i kasnije Beat generacije, personificirajući koncept džez muzičara kao beskompromisnog umjetnika i intelektualca, a ne samo popularnog zabavljača. Njegov stil s harmonijske, ritmične perspektive imao je utjecaj na velik broj istomišljenika bez obzira o kojem je instrumentu riječ.
# CSS

**CSS** (engleski: *Cascading Style Sheets*) jeste stilski jezik koji može sadržati sve one podatke (ili bolje rečeno sve sintakse) koje imaju zadatak da odrede dizajn nekog elementa jedne web stranice. Ti elementi mogu varirati od običnog teksta do jedne veoma kompleksno uređene tabele. Svaka web stranica koja ne sadrži u sebi neke od sintaksi koristi CSS za definisanje dizajna pojedinog ili pojedinih dijelova stranice, mora imati dio HTML (engleski: *HyperText Markup Language*) koda koji poziva neki CSS fajl sa sintaksama.

## Primjer CSS koda

Recimo da se CSS dokument zove stil kao što je u dole navedenom primjeru, tada u `<HEAD>` vašeg HTML-a pišete sljedeći kod:

```
<link href="stil.css" rel="stylesheet" type="text/css">

```

Ako ne želite praviti poseban fajl za CSS syntax-e onda ih morate pisati u vaš HTML dokument i to na sljedeći način:

```
<style type="text/css"></style>

```

Nedovršeni članak CSS koji govori o **računarstvu** treba dopuniti. Dopunite ga prema pravilima Wikipedije.
# Telekomunikacije

**Telekomunikacija** (od grčke riječi tele: dalek, udaljen i latinske communicare: zajedno raditi, saopštiti) označava uopćeno svaku razmjenu informacija preko jedne određene udaljenosti ali bez materijalnog (naprimjer u obliku pisma) transporta.

Već u 18. vijeku su se koristili signali semafora i heliografa kao jedna vrsta telekomunikacije. Danas se pod pojmom telekomunikacije u užem smislu podrazumijeva razmjena podataka uz upotrebu elektrotehnike, elektronike i druge moderne tehnologije. Prve telekomunikacione službe u tom smislu bile su telegrafija i telefonija. Još prije samog nastanka modernih računara postojali su na daljinu upravljani procesi za pogon raznih mašina. Telekomunikacione službe su elementrani dio današnje infrastrukture. Zbog toga je njihov razvoj (da bi se izbjegao prostorni disparitet) zadatak društva (u praksi uglavnom zadatak države).

## Privreda

Firme telekomunikacione branše se dijele na:

* Firme za telekomunikacione mreže (*Carrier*)
* Firme za telekomunikacione usluge (*Service Provider*)
* Firme za proizvodnju telekomunikacione opreme (*Supplier*)

### Firme

Deset najvećih telekomunikacionih firmi na svijetu su:

* NTT, Japan
* Deutsche Telekom, Njemačka
* Verizon, SAD
* France Télécom, Francuska
* Vodafone, Velika Britanija
* NTT DoCoMo, Japan
* SBC Communications, SAD
* Telecom Italia, Italija
* British Telecom, Velika Britanija
* Telefónica, Španija

Statistika: 11/2004

Najveći proizvođači telekomunikacione opreme su:

* Alcatel
* Ericsson
* Lucent Technologies
* Motorola
* Nokia
* Nortel (prije Nortel Networks)
* Siemens
* Marconi
# Instagram

| Instagram |
| --- |
|   |
| Vrsta | Javno preduzeće |
| Osnovano | 6. oktobar 2010. |
| Sjedište | San Francisco, Kalifornija, SAD |
| Dostupnost | Cijeli svijet |
| Osnivač(i) | * Kevin Systrom
* Mike Krieger
 |
| Industrija | Internet |
| Matična kompanija | Meta Platforms |
| Veb-sajt | www.instagram.com |
| Alexa pozicija |  15 (oktobar 2016) |
| Vrsta sajta | Fotografija i video |
| Registracija | Obavezna |
| Dostupno u | Više jezika (25) |
| Trenutni status | Aktivno |

**Instagram** je popularna besplatna aplikacija za obradu i dijeljenje fotografija i videa putem mobilnih telefona (iPhone, Android, Windows Phone).

## Historija

Aplikaciju su osmislili Kevin Systrom i Mike Krieger. Dana 12. aprila 2012. godine Facebook je kupio Instagram za milijardu američkih dolara.

## Karakteristike

Kolaž slike modificiran sa 16 različitih Instagramovih filtera.
Instagram je pokrenut na iOS uređajima u oktobru 2010. godine. Trenutno ga koristi oko 14–15 miliona korisnika. Program može primijeniti različite filtere na snimljenim fotofrafijama pomoću kamera ugrađenih u pametne telefone. Dodatno se fotografije mogu dijeliti s prijateljima registriranim na Instagramu. Aplikacija omogućuje jednostavno fotografiranje s raznim retro efektima. U maju 2011. godine dodana je opcija koja omogućuje svakom Instagram korisniku dodavanje informacija o sebi.

## Reference

## Vanjski linkovi

* Službeni sajt
# Intel

Logotip kompanije
**Intel** je multinacionalna kompanija koja je pionir računarstva, te je najviše poznata po proizvodnji procesora (Pentium i Celeron su najpoznatija imena njihovih procesora). Osim procesora Intel se bavi proizvodnjom matičnih ploča, čipseta, mrežnih kartica, modema, i ostalih računarskih komponenti. Intel je osnovan 1968. od strane Gordon E. Moore-a (hemičar i fizičar) i Roberta Noyce-a (fizičar koji je radio na izumu integrisanog kola), obojica su napustila Fairchild Semiconductor da bi osnovali Intel. Isti slučaj se desio sa osnivanjem AMD jer su njegovi osnivači upravo radili u Fairchild-u.

## Zasluge Intel-a

Intel je začetnik modernih procesora, bili su prvi koji su napravili procesor na jednom čipu (1971. godine), procesor se zvao **Intel 4004**. Iako je mogućnostima bio siromašan i u to vrijeme, bio je revolucionaran jer je sve sadržavao u jednom čipu, te je bio veoma malen. Prvi proizvodi koje je Intel pravio su bile RAM memorije. Intel je zaslužan i za x86 arhitekturu procesora na kojoj se danas temelji većina procesora, između ostalog i AMD, dok još postoje i IBM, NEC, Transmeta i VIA procesori.

## Najpoznatiji procesori

8086 procesor, začetnik x86 procesora
Intel - Core 2 Duo
Do pojave Pentium marke procesora (što je ustvari samo marketinško ime) procesori su se obilježavali brojevima, a sve je počelo od prvog x86 temeljenog procesora 8086 (1978. godine), te su se kasnije dodavali brojevi ispred 86, od čega i potiče ime arhitekture x86. Prije Pentiuma najpoznatiji procesori su bili 80286, 80386 te 80486, da bi Intel uveo novo ime (mnogo jednostavnije i privlačnije) Pentium, koji slovi za najpoznatiju marku procesora ikad, osim njega imamo Celeron, praktično oslabljenu verziju Pentiuma.

## Procesori

Lista najpoznatijih Intel-ovih procesora:

* Intel 4004
* Intel 8086
* Intel 80286
* Intel 80386
* Intel 80486
* Intel Pentium (I,II,III,IV)
	+ Oslabljene verzije Pentiuma - Celeron
* Intel Celeron Dual Core
* Intel Pentium Dual Core
* Intel Core 2 Duo, Quad, Extreme
* Itanium
* Xeon

## Također pogledajte

* AMD

## Vanjski linkovi

* Intel službeni website
* Intel na Curlie
* Intel Software Network